TARYBOS REGLAMENTAS (EB) Nr. 426/2006
2006 m. kovo 9 d.
iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
Tarybos reglamento (EEB) Nr. 2658/87 (1) I priede esančioje Kombinuotojoje nomenklatūroje autonomiškai ir neribotam laikui sustabdomas muito taikymas kai kurioms 27 skirsnio prekėms, kurioms perdirbti naudojami specifiniai procesai, jeigu yra įvykdytos sąlygos, nustatytos 1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2).
(2)
Kai kurios pagal KN 2710 99 00 kodą klasifikuojamos perdirbti skirtos alyvų atliekos šiuo metu nėra atleistos nuo muito.
(3)
Jei visos teisinės ir techninės sąlygos yra įvykdytos, alyvų atliekoms ir tos pačios grupės alyvoms turėtų būti taikomas tas pats muitų tarifų režimas, ypač dėl aplinkos apsaugos motyvų, susijusių su naudotų alyvų perdirbimu. Todėl Bendrijai yra naudinga autonomiškai ir neribotam laikui sustabdyti muito taikymą šiems produktams.
(4)
Todėl reikėtų atitinkamai iš dalies pakeisti Reglamentą (EEB) Nr. 2658/87.
(5)
Šiuo reglamentu nustatomas pakeitimas turėtų būti taikomas nuo tos pačios datos kaip ir 2006 m. skirta Kombinuotoji nomenklatūra, nustatyta Komisijos reglamentu (EB) Nr. 1719/2005 (3), todėl šis reglamentas turėtų įsigalioti nedelsiant ir būti taikomas nuo 2006 m. sausio 1 d.,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedo antrosios dalies (Muitų sąrašo) V skyriaus 27 skirsnio KN 2710 99 00 kodo trečiojo stulpelio tekstas pakeičiamas taip:
„3,5 (4)
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 9 d.